CELEX: 32014R0059
Language: et
Date: 2014-01-23 00:00:00
Title: Komisjoni määrus (EL) nr 59/2014, 23. jaanuar 2014 , millega muudetakse Euroopa Parlamendi ja nõukogu määruse (EÜ) nr 1333/2008 II lisa seoses vääveldioksiidi ja sulfitite (E 220–228) kasutamisega aromatiseeritud veinipõhistes toodetes  EMPs kohaldatav tekst

24.1.2014   
            
            
               ET
            
            
               Euroopa Liidu Teataja
            
            
               L 21/9
            
         KOMISJONI MÄÄRUS (EL) nr 59/2014,
   23. jaanuar 2014,
   millega muudetakse Euroopa Parlamendi ja nõukogu määruse (EÜ) nr 1333/2008 II lisa seoses vääveldioksiidi ja sulfitite (E 220–228) kasutamisega aromatiseeritud veinipõhistes toodetes
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta, (1) eriti selle artikli 10 lõiget 3,
   ning arvestades järgmist:
   
               (1)
            
            
               Määruse (EÜ) nr 1333/2008 II lisas on sätestatud liidu loetelu toidus kasutada lubatud lisaainete kohta ja kõnealuste lisaainete kasutamise tingimused.
            
         
               (2)
            
            
               Kõnealust loetelu võib komisjoni algatusel või pärast taotluse esitamist ajakohastada Euroopa Parlamendi ja nõukogu määruse (EÜ) nr 1331/2008 (2) artikli 3 lõikes 1 osutatud ühtse menetluse kohaselt.
            
         
               (3)
            
            
               Tootjad esitasid 27. märtsil 2013 taotluse lubada kasutada vääveldioksiidi ja sulfiteid (E 220–228) nõukogu määruse (EMÜ) nr 1601/91 (3) artiklis 2 määratletud aromatiseeritud veinipõhistes toodetes ning taotlus on tehtud liikmesriikidele kättesaadavaks.
            
         
               (4)
            
            
               Vääveldioksiidi ja sulfiteid (E 220–228) on vaja aromatiseeritud veinipõhistes toodetes kasutada tehnoloogilistel põhjustel. Vääveldioksiidi ja sulfiteid (E 220–228) lisatakse oksüdeerumise peatamiseks ning mikrobioloogilise saastumise vältimiseks, mis aitab paremini säilitada toodete maitset ja värvust. Kõnealuseid tooteid, nagu vermut, on vaja eriti kaitsta, sest neid säilitatakse pärast pudeli avamist kaua aega.
            
         
               (5)
            
            
               Toidu teaduskomitee on kehtestanud vääveldioksiidi ja sulfitite (E 220–228) aktsepteeritavad päevadoosid (4). Aromatiseeritud veinipõhised tooted on alkohoolsed joogid, mida tarbitakse tavaliselt muude alkohoolsete jookide asemel, näiteks veini asemel, milles on vääveldioksiidi ja sulfitite kasutamine lubatud. Sellisest uuest vääveldioksiidi ja sulfitite (E 220–228) kasutamise viisist tulenev lisakokkupuude nende ainetega jääb piiratuks ega suurenda nende ainete kogutarbimist. Seetõttu on asjakohane lubada kasutada vääveldioksiidi ja sulfiteid (E 220–228) säilitusainena ja antioksüdandina aromatiseeritud veinipõhistes toodetes.
            
         
               (6)
            
            
               Vastavalt määruse (EÜ) nr 1331/2008 artikli 3 lõikele 2 peab komisjon määruse (EÜ) nr 1333/2008 II lisas sätestatud Euroopa Liidu toidu lisaainete loetelu ajakohastamiseks küsima Euroopa Toiduohutusameti arvamust, välja arvatud juhul, kui kõnealune ajakohastamine tõenäoliselt ei mõjuta inimeste tervist. Kuna luba kasutada vääveldioksiidi ja sulfiteid (E 220–228) säilitusainena ja antioksüdandina aromatiseeritud veinipõhistes toodetes kujutab endast eespool nimetatud loetelu ajakohastamist ning sellel ei ole mõju inimeste tervisele, ei ole Euroopa Toiduohutusameti arvamust vaja küsida.
            
         
               (7)
            
            
               Seega tuleks määruse (EÜ) nr 1333/2008 II lisa vastavalt muuta.
            
         
               (8)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1333/2008 II lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. jaanuar 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 354, 31.12.2008, lk 16.
   
      (2)  Euroopa Parlamendi ja nõukogu määrus (EÜ) nr 1331/2008, 16. detsember 2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus (ELT L 354, 31.12.2008, lk 1).
   
      (3)  Nõukogu määrus (EMÜ) nr 1601/91, 10. juuni 1991, millega sätestatakse aromatiseeritud veinide, aromatiseeritud veinijookide ja aromatiseeritud veinikokteilide määratlemise, kirjeldamise ja esitlemise üldeeskirjad (EÜT L 149, 14.6.1991, lk 1).
   
      (4)  http://ec.europa.eu/food/fs/sc/scf/reports/scf_reports_35.pdf
   
      LISA
      Määruse (EÜ) nr 1333/2008 II lisa E osa muudetakse järgmiselt.
      
                  1)
               
               
                  Toidugruppi 14.2.7.1 „Aromatiseeritud veinid” lisatakse kande „E 200–203” järele järgmine kanne:
                  
                               
                           
                           
                              „E 220–228
                           
                           
                              Vääveldioksiid ja sulfitid
                           
                           
                              200
                           
                           
                              (3)
                           
                           
                               
                           
                        
                               
                           
                           
                               
                           
                           
                              
                                          (3)
                                       
                                       
                                          Piirnorm väljendatakse SO2-na ja see hõlmab kõikidest allikatest saadavat üldkogust; SO2 sisaldus kuni 10 mg/kg või 10 mg/l loetakse tühiseks.”
                                       
                                    
                        
            
                  2)
               
               
                  Toidugruppi 14.2.7.2 „Aromatiseeritud veinipõhised joogid” lisatakse kande „E 200–203” järele järgmine kanne:
                  
                               
                           
                           
                              „E 220–228
                           
                           
                              Vääveldioksiid ja sulfitid
                           
                           
                              200
                           
                           
                              (3)
                           
                           
                               
                           
                        
                               
                           
                           
                               
                           
                           
                              
                                          (3)
                                       
                                       
                                          Piirnorm väljendatakse SO2-na ja see hõlmab kõikidest allikatest saadavat üldkogust; SO2 sisaldus kuni 10 mg/kg või 10 mg/l loetakse tühiseks.”
                                       
                                    
                        
            
                  3)
               
               
                  Toidugruppi 14.2.7.3 „Aromatiseeritud veinikokteilid” lisatakse kande „E 200–203” järele järgmine kanne:
                  
                               
                           
                           
                              „E 220–228
                           
                           
                              Vääveldioksiid ja sulfitid
                           
                           
                              200
                           
                           
                              (3)
                           
                           
                               
                           
                        
                               
                           
                           
                               
                           
                           
                              
                                          (3)
                                       
                                       
                                          Piirnorm väljendatakse SO2-na ja see hõlmab kõikidest allikatest saadavat üldkogust; SO2 sisaldus kuni 10 mg/kg või 10 mg/l loetakse tühiseks.”